Mohd Shahril Sa'ari

Mohd Shahril bin Sa'ari (lahir 7 Mac 1990) merupakan pemain bola sepak Malaysia yang bermain sebagai penjaga gol.

Kerjaya
Shahril memulakan kerjayanya bersama kelab berpangkalan di Kuala Terengganu, T-Team. Pada 2011 dia menyertai Terengganu dan menjadi penjaga gol pilihan ketiga. Pada Disember 2011, Shahril menyertai program Harimau Muda.Dua muka baru sertai Harimau Muda ke Australia - Utusan Malaysia (BLIS), 11 Disember 2011.

Pada musim 2013, Shahril menyertai Sabah dan menjadi penjaga gol pilihan pertama bersama pasukan itu.A new venue could solve training woes - Daily Express, 4 Disember 2012. Pada 2014, beliau kembali menyertai T-Team.`Kami tak gentar' - Harian Metro (BLIS), 16 January 2014. Pada musim 2016, beliau mengikat kontrak selama 2 musim bersama Sarawak dan membuat 31 penampilan Liga Super Malaysia sepanjang bersama pasukan itu.

Pada musim 2018, Shahril menyertai PKNS dan membuat 16 penampilan liga. Beliau turut membantu PKNS layak ke separuh akhir Piala FA Malaysia selepas menewaskan Perak 4-3 secara aggregate.TSB Goalkeeper Sport - Facebook, 22 April 2018.

Shahril sekali lagi berpindah ke pasukan baru pada musim berikutnya dengan menyertai Perlis. Beliau hanya sempat beraksi 3 perlawanan liga apabila MFL memutuskan untuk membatalkan penyertaan Perlis dalam saingan Liga Malaysia.MFL cancel Perlis' Malaysia League participation - New Straits Times, 20 Februari 2019. Beliau kemudian menyertai PDRM.PDRM ambil tiga pemain Perlis - Football Tribe, 25 Mac 2019.

Shahril menyertai Kedah pada musim 2020. Pada perlawanan play-off Liga Juara-Juara AFC menentang FC Seoul, Shahril membuat 15 penyelamatan meskipun dibolosi 4 gol.Shahril Saa’ri: Saya Tidak Boleh Leka - Semuanya Bola, 6 Februari 2020.

Pasukan kebangsaan
Shahril beraksi untuk pasukan bawah 23 tahun Malaysia pada perlawanan persahabatan menentang pasukan utama Kemboja pada 2 Oktober 2012.`Pincang skuad tanpa lima tonggak' - Berita Harian (BLIS), 2 Oktober 2010. Malaysia B-23 menang 2-1 menewaskan pasukan utama Kemboja.Youngsters impress coach - New Straits Times (BLIS), 4 October 2012.

Pada 2018, Shahril disenaraikan untuk perlawanan kelayakan Piala Asia 2019 bertemu Lubnan. Beliau diletakkan sebagai penjaga gol simpanan pada perlawanan itu.LEBANON VS. MALAYSIA 2 - 1 - Soccerway, 27 March 2018.

Rujukan

Kategori:Pemain bola sepak Malaysia
Kategori:Penjaga gol
Kategori:Orang dari Terengganu